Звуци туге (Јесењин)
Досадне песме, жалосни звуци,
Од вас не могу да душом данем.
Због вас на тешкој распет сам муци,
А груди моје живе су ране.

Дајте радости, дајте спокоја,
Зашто не дате да склопим очи?
ДОсадне мисли немирног роја,
Због вас ја нећу на пут свој поћи.

Ћутите звуци - весници мучни,
Већ ми на око суза навире.
Судбина горка нек ме не мучи.
Звуци! Од вас ме туга раздире!

Звуци безнађа, жалосни звуци,
Докле ће јад ваш да ме мори?
Хоће ли доћи крај мојој муци?
Хоће ли стићи починак скори?

прев. Радивоје Константиновић
Сергеј Јесењин